# Sobral

Sobral és una ciutat de l'estat brasiler de Ceará. El municipi, nascut l'any 1841, cobreix 2.123 km² de territori. La població estimada per l'Institut Brasiler de Geografia i Estadística l'any 2024 és de 215.286 habitants.

## Etimologia

El nom de la població al·ludeix a la parròquia de Sobral, al municipi de Mortágua, pertanyent al districte de Viseu, a Portugal. La paraula originària llatina significa «terreny abundós d'alzines sureres»', que en portuguès s'anomenen sobros o sobreiros.

## Geografia

Sobral es troba 202 km a l'oest de Fortaleza, la capital estatal; a 360 quilòmetres al nord-est de Teresina, capital del Piauí, i a 1.580 km al nord-est de Brasília. És el cinquè municipi més poblat de l'estat i el segon més poblat de l'interior, dedicat, com a centre comercial, a la mòlta de cotó i la transformació agrícola.
El Bosc Nacional de Sobral s'estén pel territori del municipi. El riu Acaraú i la Serra da Meruoca són els elements principals del paisatge natural de la població, limitada al nord pels municipis de Massapê, Santana do Acaraú i Meruoca, al sud per Santa Quitéria, Groaíras i Cariré, a l'est amb Itapipoca, Irauçuba i Canindé, i a l'oest amb els municipis de Coreaú, Mucambo i Alcântara.

### Clima

Situat a una altitud de 70 metres sobre el nivell del mar, el clima de Sobral és típicament tropical, càlid i sec, amb una temperatura mitjana de 30 graus centígrads.

## Patrimoni

Sobral es va donar a conèixer per ser el lloc on es va demostrar la teoria de la relativitat general d'Albert Einstein, després que un grup de científics seguissin des del terme municipal l'eclipsi solar del 29 de maig de 1919.
El centre urbà de Sobral, un ric i variat conjunt arquitectònic articulat en diverses eixos, va ser catalogat com a patrimoni cultural al Brasil per l'Institut Nacional del Patrimoni Històric i Artístic (IPHAN) el 1999.
La ciutat compta amb diverses instal·lacions esportives, entre les quals l'Estadi do Junco, que acull el principal equip de futbol de la ciutat, el Guarany Sporting Club, anomenat col·loquialment Guarany de Sobral, que va ser fundat l'any 1938 i va estar en actiu fins al 2023.

## Fills il·lustres

* Renato Aragão (1935-), un dels actors i humoristes més famosos de la història brasilera, membre d'Os Trapalhões,

## Galeria

* Cearà
* Câmara Municipal de Sobral
* Catedral de Sobral
* Centro de Linguas Estrangeiras

## Referències

* ↑ «Sobral». Gran Enciclopèdia Catalana. Barcelona: Grup Enciclopèdia Catalana.
* ↑ «Sobral - Panorama» (en portuguès brasiler). Cidades. IBGE, 2024. Arxivat de l'original el 2020-12-23. [Consulta: 27 setembre 2024].
* 1 2 3 4 «História» (en portuguès brasiler). Prefeitura de Sobral. Arxivat de l'original el 2024-09-17. [Consulta: 17 setembre 2024].
* ↑ «Sobral | Ceara, Colonial Architecture & Historic Sites» (en anglès britànic). Britannica. Arxivat de l'original el 2024-04-09. [Consulta: 17 setembre 2024].
* ↑ «Un eclipse solar total en Brasil demostró la teoría de Einstein hace más de 100 años» (en castellà). Meteored, 12-04-2024. Arxivat de l'original el 2024-09-17. [Consulta: 17 setembre 2024].
* ↑ «Sobral Para Sempre» (en portuguès brasiler). Municipio do Sobral, 20-10-1999. Arxivat de l'original el 2024-09-27. [Consulta: 17 setembre 2024].
* ↑ Guia de Classificação dos Estádios ( PDF) (en portuguès brasiler). Ministeri d'Esports del Brasil, 2016, p. 70. Arxivat 2019-09-23 a Wayback Machine.
* ↑ «Guarany de Sobral suspende atividades por falta de recursos financeiros» (en portuguès brasiler). Diário do Nordeste, 12-06-2023. Arxivat de l'original el 2024-09-27. [Consulta: 27 setembre 2024].
* ↑ «Renato Aragão se reencontra com Dedé Santana em homenagem de Luciano Huck na Globo» (en portuguès brasiler). Folha de S.Paulo. UOL, 20-07-2024. [Consulta: 27 setembre 2024].